**DĖL PANEVĖŽIO R. MIEŽIŠKIŲ PAGRINDINĖS MOKYKLOS**

**IR PANEVĖŽIO R. RAGUVOS GIMNAZIJOS REORGANIZAVIMO**

2021 m. vasario 25 d. Nr. T-

Panevėžys

Vadovaudamasi Lietuvos Respublikos civilinio kodekso 2.96 straipsnio 2–3 dalimis,   
2.97 straipsnio 3 dalimi, Lietuvos Respublikos biudžetinių įstaigų įstatymo 4 straipsnio 3 dalies  
4 punktu, 14 straipsnio 11–13 dalimis, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 44 straipsnio  
2 dalimi, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo taisyklių patvirtinimo“, 21 punktu, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, Savivaldybės tarybos 2021 m. sausio 21 d. sprendimu Nr. T-16 „Dėl sutikimo reorganizuoti Panevėžio r. Miežiškių pagrindinę mokyklą“ , Savivaldybės tarybos 2020 m. gruodžio 3 d. sprendimu Nr. T-285 „Dėl Panevėžio rajono savivaldybės bendrojo ugdymo mokyklų tinklo pertvarkos 2021–2025 metais bendrojo plano patvirtinimo“, Panevėžio rajono savivaldybės taryba n u s p r e n d ž i a:

1. Reorganizuoti iki 2021 m. rugpjūčio 31 d. biudžetinę įstaigą Panevėžio r. Miežiškių pagrindinę mokyklą, prijungiant prie Panevėžio r. Raguvos gimnazijos.

2. Patvirtinti pridedamus:

2.1. Panevėžio r. Miežiškių pagrindinės mokyklos ir Panevėžio r. Raguvos gimnazijos reorganizavimo sąlygų aprašą.

2.2. Panevėžio r. Raguvos gimnazijos nauja nuostatų redakcija.

3. Pavesti Panevėžio r. Raguvos gimnazijos direktoriui įregistruoti Panevėžio r. Raguvos gimnazijos nuostatus Juridinių asmenų registre teisės aktų nustatyta tvarka.

4. Pripažinti netekusius galios Panevėžio rajono savivaldybės tarybos 2020 m. rugpjūčio 20 d. sprendimo Nr. T-202 „Dėl Panevėžio rajono Smilgių gimnazijos pavadinimo pakeitimo ir švietimo įstaigų nuostatų patvirtinimo“ 2.4 ir 2.9 papunkčius nuo biudžetinės įstaigos Panevėžio r. Raguvos gimnazijos nuostatų įregistravimo Juridinių asmenų registre.

Diana Žukauskienė

2021-02-09

**PANEVĖŽIO RAJONO SAVIVALDYBĖS ADMINISTRACIJOS**

**ŠVIETIMO, KULTŪROS IR SPORTO SKYRIUS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PANEVĖŽIO R. MIEŽIŠKIŲ PAGRINDINĖS MOKYKLOS IR PANEVĖŽIO R. RAGUVOS GIMNAZIJOS REORGANIZAVIMO“ PROJEKTO AIŠKINAMASIS RAŠTAS**

2021 m. sausio 9 d.

Panevėžys

1. **Sprendimo projekto tikslai ir uždaviniai**

Šiuo sprendimo projektu siūloma reorganizuoti Panevėžio r. Miežiškių pagrindinę mokyklą prijungimo būdu prie Panevėžio r. Raguvos gimnazijos. Panevėžio r. Raguvos gimnazijos Miežiškių skyriuje būtų vykdomas ikimokyklinis, priešmokyklinis, pradinis ir pagrindinis ugdymas. Panevėžio r. Raguvos gimnazijoje – ikimokyklinis, priešmokyklinis, pradinis, pagrindinis ir vidurinis ugdymas.

Šiuo Tarybos sprendimu tvirtinami Panevėžio r. Raguvos gimnazijos nauja nuostatų redakcija bei Panevėžio r. Miežiškių pagrindinės mokyklos ir Panevėžio r. Raguvos gimnazijos reorganizavimo sąlygų aprašas.

1. **Siūlomos teisinio reguliavimo nuostatos**

Panevėžio rajono savivaldybės bendrojo ugdymo mokyklų tinklo pertvarkos  
2021–2025 metais bendrojo plano, patvirtinto Panevėžio rajono savivaldybės tarybos 2020 m. gruodžio 3 d. sprendimu Nr. T-285 „Dėl Panevėžio rajono savivaldybės bendrojo ugdymo mokyklų tinklo pertvarkos 2021–2025 metais bendrojo plano patvirtinimo“, 1 priedo „Mokyklų steigimo, reorganizavimo, likvidavimo, pertvarkymo ir struktūrinių pertvarkymų planas“ 9 eilutėje nurodyta, kad nuo 2021 m. rugsėjo 1 d. Miežiškių pagrindinė mokykla reorganizuojama į Raguvos gimnazijos Miežiškių skyrių.

Priimtas Panevėžio rajono savivaldybės tarybos 2021 m. sausio 21 d. sprendimas  
 Nr. T-16 „Dėl sutikimo reorganizuoti Panevėžio r. Miežiškių pagrindinę mokyklą“.

1. **Laukiami rezultatai**

Bus įgyvendinamas Panevėžio rajono savivaldybės bendrojo ugdymo mokyklų tinklo pertvarkos 2021–2025 metais bendrasis planas. Bus užtikrintas kokybiškas ikimokyklinis, priešmokyklinis, pradinis, pagrindinis ir vidurinis ugdymas. Sumažės valdymui ir administravimui skiriamos išlaidos.

1. **Lėšų poreikis ir šaltiniai**

Planuojama, kad Panevėžio r. Miežiškių pagrindinėje mokykloje bus atsisakoma 2 pareigybių ir nepasiūlius darbo ar atsisakius dirbti pasiūlytą darbą išeitinėms išmokoms bus reikalinga apie 14 654,85 Eur (su SODRA).

**5. Kiti sprendimui priimti reikalingi pagrindimai, skaičiavimai ar paaiškinimai**

Vyko mokyklų direktorių ir savivaldybės atstovų pasitarimai, kuriuose aptartas pareigybių poreikis po reorganizacijos.

2021–2022m. m. Panevėžio r. Miežiškių pagrindinėje mokykloje būtų 61 mokinys ir22 vaikai jungtinėje grupėje (iš jų 2 priešmokyklinio amžiaus), ikimokyklinio ugdymo grupėje 20, iš viso 83 mokiniai / vaikai. 2020 metais mokyklos darbuotojų pareigybių išlaikymui reikėjo  
210 721,8 Eur iš mokymo ir 143 446,68 Eur iš savivaldybės biudžeto lėšų. Iš viso 354 168,48 Eur. Vieno mokinio išlaikymui Panevėžio r. Miežiškių pagrindinėje mokykloje reikia 5 171,5 Eur per metus.

Šiuo metu Panevėžio r. Miežiškių pagrindinėje mokykloje yra 28,83 darbuotojų pareigybės. Planuojama, kad atlikus reorganizaciją papildomai nereikėtų pareigybių iš mokymo lėšų ir nebereikėtų 2 pareigybių iš savivaldybės biudžeto. Iš viso liktų 26,83 pareigybės.

Šiuo metu Panevėžio r. Raguvos gimnazijoje yra 65,49 darbuotojų pareigybių. Planuojama, kad atlikus reorganizaciją reikės iš viso 92,32 pareigybių.

|  |  |  |  |  |  |
| --- | --- | --- | --- | --- | --- |
| Lėšos | Pareigybės pavadinimas | Pareigybių sk. Miežiškių pagrindinėje mokykloje iki reorganizacijos | Pareigybių sk. Raguvos gimnazijoje (kartu su  „Skruzdėliuko“ skyriumi) | Lieka po reorganizacijos Raguvos gimnazijoje (kartu su „Skruzdėliuko“ ir Miežiškių skyriais) | - Sutau-poma / + prašoma etatų. |
| Mokymo lėšos | Direktorius | 1 | 1 | 1 | -1 |
| Direktoriaus pavad. ugdymui | – | 0,3 | 0,8 | + 0,5 |
| Ikimokyklinio ugdymo mokytojai | 0,56 | 2,16 | 2,72 | - |
| Priešmokyklinio ugdymo mokytojai | 0,56 | 1 | 1,56 | - |
| Dalyko mokytojai | 9,78 | 20 | 29,78 | - |
| Bibliotekininkas | 0,5 | 1 | 1,5 | - |
| Soc. pedagogas | - | 1 | 1,5 | + 0,5 |
| Spec. pedagogas | 0,5 | 0,35 | 0,85 | - |
| Logopedas | 0,5 | 1,25 | 1,75 | - |
| Mokytojo padėjėjas | 0,5 | 0,5 | 1 | - |
| Klasių veiklos kuratorė | - | 1 | 1 | - |
| **Iš viso MK** | **13,9** | **29,56** | **43,46** | **0** |
| Savivaldybės lėšos | Direktorius | - | - | - |  |
| Direktoriaus pavad. ugdymui | – | 0,7 | 0,7 | - |
| Vyr. buhalteris | 1 | 1,5 | 2 | - 0,5 |
| Pavaduotojas ūkio reikalams | 1 | 1 | 1,5 | - 0,5 |
| Sekretorius | 0,75 | - | - | - 0,75 |
| Skyriaus administratorius | - | 1 | 1 | - |
| Raštvedė | - | 1 | 1 | - |
| Kompiuterinių sistemų administratorius | 0,25 | 1 | 1,25 | - |
| Pailgintos mokymosi dienos grupės auklėtoja | - | 1 | 1 | - |
| Vairavimo instruktorius |  | 1 | 1 | - |
| Elektrikas | - | 0,5 | 0,5 | - |
| Kasininkas |  | 0,25 | - | - 0,25 |
| Katilų priežiūros meistras |  | 0,5 | 0,5 | - |
| Vairuotojas | 2 | 3,5 | 5,5 | - |
| Pastatų einamojo remonto darbininkas | 1 | 1,5 | 2,5 | - |
| Kiemsargis | 2,25 | 2,5 | 4,75 | - |
| Naktinis sargas | - | 2 | 2 | - |
| Valytojas | 2,75 | 7 | 9,75 | - |
| Mokyklos budėtoja | 0,5 | 1 | 1,5 | - |
| Meninio ugdymo mokytoja | - | 0,5 | 0,5 | - |
| Ikimokyklinio ugdymo mokytoja | 0,7 | 0,6 | 1,3 | - |
| Priešmokyklinio ugdymo mokytoja | 0,69 | 1,76 | 2,45 | - |
| Skalbėja | - | 0,5 | 0,5 | - |
| Pagalbinė (virtuvės) darbininkė | - | 0,5 | 0,5 | - |
| Maisto išdavėjas | 1 | - | 1 |  |
| Virėja | - | 1 | 1 | - |
| Vaikų maitinimo organizatorius | - | 0,5 | 0,5 | - |
| Ikimokyklinio ugdymo mokytojo padėjėjas | 0,5 | 2 | 2,5 | - |
| Priešmokyklinio ugdymo mokytojo padėjėjas | 0,5 | 1 | 1,5 | - |
| Mokytojas (NVŠ) | 0,04\* | 0,62 | 0,66 |  |
| **Iš viso SB** | **14,93 (be NVŠ 14,89)** | **35,93** | **48,86** | **-2** |
| **Iš viso** |  | **28,83** | **65,49** | **92,32** | **-2** |

Planuojama, kad Panevėžio r. Miežiškių pagrindinėje mokykloje bus atsisakoma 2 pareigybių.

Bus keičiamas Panevėžio rajono savivaldybės tarybos 2020 m. rugsėjo 24 d. sprendimas

T-208 „Dėl Panevėžio rajono savivaldybės biudžetinių įstaigų didžiausio leistino pareigybių skaičiaus nustatymo“.

Vyr. specialistė Diana Žukauskienė